Uutisissa: Jännitteet kiristyvät Lähi-idässä.
Israel vastaa Iranin voimakkaaseen hyökkäykseen. Mitä tästä seuraa?
Ja: Raamatullisen mittakaavan ihme.
Israeliin satoi satoja lennokkeja ja ohjuksia.
Jumala suojasi siivillään juutalaisvaltiota.
Lisäksi: Sisällissota on jatkunut Sudanissa vuoden.
Miljoonat ovat pakosalla ja ruoka-avun varassa.
Tilanteesta kärsivät pahiten kristityt.
KRISTILLISEN MAAILMAN UUTISET
Hei ja tervetuloa uutisten pariin. Olen George Thomas.
Tervetuloa takaisin! Olen Wendy Griffith.
Lähi-idässä käydään vaarallista peliä. Israel ja Iran tekivät vuoroin iskuja.
Israel kosti Iranin edellisviikkoisen laajamittaisen ilmahyökkäyksen.
Jotkut uskovat, että Israel mitoitti vastauksensa niin, -
ettei konflikti laajene. Chris Mitchell raportoi Jerusalemista.
Iranilaisen Tasnim-uutistoimiston mukaan isku tapahtui -
kaupungin kaakkoisosassa lähellä ydinenergiavuorta.
Isfahanissa on yksi Iranin tärkeimmistä ydinlaitoksista, -
jossa väkevöitetään uraania.
The Jerusalem Post -lehden mukaan -
isku tehtiin pitkän kantaman ohjuksilla ilmasta, ei maasta tai lennokeilla.
Iranilaisviranomaisen mukaan Iran ei aio vastata ainakaan heti.
Tekijästä ei ole selvyyttä.
Iranilainen uutisankkuri vähätteli iskua ja siteerasi sotilasviranomaista.
Viranomainen vahvisti, -
että Isfahanin itäpuolelta kuului voimakkaita ääniä.
Ne liittyivät ilmatorjuntajärjestelmään, kuten aiemmin kerroimme.
Järjestelmän laukaisi kolme pientä lennokkia, -
jotka lensivät alueella.
Paikalliskanava näytti, että tilanne Isfahanissa on rauhallinen ja normaali.
Lähi-idän asiantuntija Avi Melamed: -
"Iran näyttää vähättelevän asiaa tarkoituksella."
Yonah Bob, sotakirjeenvaihtaja ja "Target Tehran" -kirjan kirjoittaja: -
"Isku lähettää selvän sanoman."
Sanoma Israelin iskun takana oli: "Ette voi tehdä tällaista.
Iskitte Israeliin suoraan 350 ilmauhkalla, -
170 lennokilla, 120 ballistisella ohjuksella, 30 risteilyohjuksella.
Tämä ei saa toistua. Jos toistuu, saatte kärsiä ja pahasti."
Bob lisää: "Isku oli mitoitettu niin, että konflikti ei laajene.
Israel ja Iran ovat nyt tienhaarassa."
Tämä on ainutlaatuinen hetki.
Israel ja Iran kävivät pitkään varjosotaa, josta kerroin kirjassani.
Nyt kysymys kuuluu: -
Palataanko varjosotaan vai onko entinen murskana?
Vaikka Israel ei virallisesti ole ilmoittautunut tekijäksi, -
jatkuvatko suorat yhteenotot? Sen näyttää aika.
Osan mukaan Israelin vastaus oli maltillinen -
ja riittävä reaktio Iranin iskuun.
Chris Mitchell, Jerusalem.
Palasit juuri Israelista.
Millainen tunnelma siellä on? Pelätäänkö siellä sotaa?
Sodan mahdollisuus on olemassa, mutta suora sotako? En usko, -
sillä 14. huhtikuuta Iran ampui Israeliin -
käytännössä parhaat paukkunsa.
Puhutaan 120 ballistisesta ohjuksesta, 30 risteilyohjuksesta, 170 lennokista.
Tämä on parasta, mitä Iranilla on, ja Israel torjui niistä 99 prosenttia.
Israelilaisilta pääsee helpotuksen huokaus.
Israelin teknologia ja ilmapuolustuskyky, -
jota se on hionut todella pitkään, toimi täydellisesti.
Israelilaiset ovat siitä tietenkin kiitollisia.
Tuntui kuin olisi todistanut ihmettä.
Miten kristittyjen tulisi rukoilla Israelin ja Iranin kansan puolesta?
Uskon, että piakkoin, ehkä pääsiäisen jälkeen, -
Gazassa nähdään suuri sotilasoperaatio.
Kaikki merkit viittaavat siihen, että Israel aloittaa operaation Rafahissa.
Se tuhoaa Hamasin ja ehkä kääntää katseensa Hizbollahiin.
Muistetaan Israelin puolustusvoimia, Netanjahun hallitusta ja Irania.
Kuulemani mukaan Iranin kansa ei halua sotaa Israelia vastaan.
He ovat tyytymättömiä maan valtakoneistoon.
En voi kyllin korostaa, että vastustaja ei ole Iran -
vaan Iranin valtakoneisto. Mullahit, ei kansa.
Kiitos. Hyvä, että pääsit turvallisesti kotiin.
Uutinen päivittyy kotisivuillamme cbnnews.com.
Jotkut kutsuvat Israelin varjeltumista Iranin massiivisessa hyökkäyksessä -
nykyajan ihmeeksi maailmannäyttämöllä.
Chris Mitchell ja Yitzchok Adlerstein -
keskustelivat Jumalan suojaavasta kädestä Israelin yllä.
Rabbi Yitzchok Adlerstein, mukavaa, että tulit.
Kerrohan. Mitä uskot, että tapahtui huhtikuun 14. päivän vastaisena yönä?
Uskon, että me kaikki todistimme raamatullisen mittasuhteen ihmettä.
Kestää varmaan vielä hetki, ennen kuin koko totuus valkenee, -
mutta se ei ollut: "IDF onnistui todella hyvin liittolaistensa avulla."
Israel selviytyi, vaikka ammuksia oli tulossa kaikkialle maahan.
Ammuksista, lennokeista ja ohjuksista 99 % torjuttiin.
Materiaalivahinkoja tuli häviävän vähän.
Vakavia vammoja sai yksi henkilö beduiinikylässä.
Miten sen voi selittää?
Kun juutalaiset lähtivät Egyptistä pääsiäisenä, -
jonka aatto nyt on, -
tapahtui todella näyttäviä Cecil B. DeMille -hetkiä, -
kymmenen vitsausta, Punaisenmeren ylitys.
Mutta mitä niiden jälkeen tapahtui?
Kaksi kansaa olivat kokeneet ja nähneet saman asian.
Israelilaiset jatkoivat Siinaille vastaanottamaan Tooran ja liiton.
Egyptiläiset palasivat sinne, mistä lähtivät.
Näin käy aina ihmeiden kanssa.
Uskova ymmärtää, että tässä oli Jumalan käsi.
Ei-uskova selittää sen pois: "Enpä tiedä. Kyllä se selviää.
Tulevaisuudessa joku osaa selittää."
Ihmeet eivät tee kenestäkään uskovaa.
Mutta me, jotka uskomme Jumalan käteen historiassa, -
kuinka voisi kieltää, -
että tässä Jumalan käsi suojeli Hänen maataan?
Kaikki kunnia puolustusvoimille, mutta aina on virheen mahdollisuus.
Aina jokin pääsee läpi.
Gazassa omien luodeista osuman saaneiden määrä -
on ollut korkeimpia, mitä historia tuntee konflikteista, -
sillä nämä ovat kaupunkitaisteluja. Arviolta 20 %.
Mutta muuallakin.
Kun torjutaan ilmauhkia, -
yksi, kaksi tai kolme pääsee helpostikin läpi, mutta ei ainoatakaan!
Miten sen voi selittää? Ja Israelin viholliset torjuivat mukana.
Toki heillä oli poliittisia intressejä.
Iranilaiset ovat yrittäneet syrjäyttää Jordanian kuningasta -
ja saada šiioille jalansijaa siellä.
Mutta silti Yhdysvaltojen ja Ison-Britannian aktiivinen apu, -
ja eilen Saudi-Arabia myönsi auttaneensa aktiivisesti, -
ja Jordania. Se on pieni ihme.
Mutta iso ihme on se, miten hyvin Israel varjeltui.
Valvoimme kaikki kahdelta yöllä odottamassa hyökkäystä.
Menimme pommisuojiin. "Mitä me täällä teemme? Ei tapahdu mitään."
Muutaman minuutin kuluttua tuli lupa tulla ulos.
Menimme katsomaan show'ta, joka vetää vertoja ilotulitukselle.
Katselimme, kun torjuntaohjukset -
pudottivat ohjukset, jotka olivat tulossa meitä kohti.
Tämä on nyt intohimoni.
Juutalaiset, ei-juutalaiset, kaikki, jotka uskovat Jumalaan ja siihen, -
että Israelin Jumala ei torku eikä nuku.
Tämän me näimme. Ja se ei tarkoita sodan päättymistä.
Se ei tarkoita, ettei Jumala yhä... Kuka tietää, mitä Hänellä on varallemme?
Jopa tragediankin keskellä Jumalalla on tapana lähettää pieniä viestejä: -
"Tiedän, ettette ymmärrä tapahtumien kokonaiskuvaa, -
mutta voitte olla varmoja siitä, että en ole mennyt pois. Olen yhä kanssanne."
Aamen. Tulossa: Kirkkoja poltetaan ja lähettejä ajetaan pakoon.
Sudanin sisällissodan syttymisestä on nyt vuosi.
Miten se vaikuttaa kristittyihin?
CBN:n uusin opetus: "How to Believe for Healing".
Monet kristityt uskovat Jeesukseen, syntien anteeksisaamiseen -
ja taivaaseen pääsyyn. Voit uskoa lisäksi, -
että taivaan valtakunta voi tulla sinulle -
ja että Jumalan tahto voi tapahtua maan päällä kuin taivaissa.
"How to Believe for Healing" (Miten uskoa paranemiseen?) -
sisältää Gordon Robertsonin videon.
Pyydä tarkkaan, niin Jumala vastaa tarkkaan.
Striimaa Gordonin opetus rukouksesta.
Jumalan nimet kertovat siitä, millainen Hän on.
Soita tänään, niin saat työkirjan.
Pyydetään nimenomaisesti.
Julistan sinulle tänään, että taivaan valtakunta tulee lähelle sinua.
Soita ruudun numeroon.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Sodan repimää Afrikan valtiota Sudania -
uhkaa humanitaarinen kriisi.
Vuosi sisällissodan syttymisestä liki 18:aa miljoonaa ihmistä, -
joista 14 miljoonaa on lapsia, uhkaa nälkä. Pakolaisia on 8 miljoonaa.
Kouluja ja sairaaloita on suljettu.
Tilanne on koetellut erityisesti kristittyjä.
Yli 150 kirkkoa on tuhottu.
Lähettejä ja muita työntekijöitä on ajettu pois.
Tina Ramirez on Hardwired Global -järjestön perustaja ja johtaja.
Järjestö auttaa Sudanin kristittyjä. Kiitos, että pääsit mukaan.
Voitko kuvailla olosuhteita Sudanissa?
Kiitos, kutsusta. Viime viikolla teimme ohjelmaa järjestöllemme, -
joka edistää uskonnonvapautta. Olimme Jubassa Etelä-Sudanissa.
Jututimme kristittyjä johtajia. Se oli yliopistoväen kokoontuminen.
Siellä oli kristittyjä johtajia Etelä-Sudanista.
He olivat hyvin huolissaan. Khartumin tapahtumia -
ei voi erottaa muusta Sudanista tai Etelä-Sudanista.
Maiden historia, kansa ja suvut ovat kietoutuneet toisiinsa.
Sudanissa miljoonat elävät pakolaisina. Heidän on pitänyt paeta.
Kymmeniätuhansia on tapettu.
Seurakunnat etenkin pohjoisessa ovat kärsineet, sillä he ovat köyhimpiä.
Heillä ei ole edustusta, joka voisi puhua heidän puolestaan poliittisesti.
He ovat vain yrittäneet selviytyä. Kirkkoihin on isketty.
Niitä on pidetty parakkeina sotilasoperaatioissa.
Moni on kuollut kirkossa.
Se on pelottavaa. Tällaista taistelua ei ole ennen nähty Khartumissa.
Taisteluja on ollut Nuba-vuoristossa, Darfurissa ja muualla.
Taistelujen leviäminen tiiveimmän asutuksen keskelle on ollut järkytys.
Kristityt on ajettu hajalleen ympäri maata ja jopa ulkomaille.
Miksi ei ole kansainvälistä avustusta? Ja miten sen saisi tulemaan?
Sudanin ja Etelä-Sudanin suhteen epäonnistuttiin jo kauan sitten.
Yhdysvallat oli hyvin kiinnostunut Sudanista.
Matkustin Sudaniin ensimmäisen kerran kongressiavustajana, -
kun kongressi yritti saada rauhan- neuvotteluja eteenpäin vuonna 2007.
Se johti Etelä-Sudanin itsenäistymiseen.
Sen jälkeen tuudittauduttiin valheelliseen rauhaan.
Sen jälkeen Omar al-Bashir syrjäytettiin vuonna 2019.
Olemme kouluttaneet johtajia siellä v:sta 2013 jälleenrakennustyössä -
sekä uskonnonvapauden ja perustuslain puolustamisessa.
Sudanista ei jakseta puhua, sillä sota on jatkunut niin pitkään.
Ihmisillä on valheellinen toivo.
Ajatellaan, että koska järjestetään vaalit, maa on demokratia. Niin ei ole.
Kun vallassa ovat sotapäälliköt, rauhaa ei tule ikinä.
USA:lta ja muilta on ollut virhe yrittää neuvotella heidän kanssaan.
Se nähtiin, kun Omar al-Bashir joutui väistymään.
Ja kun Etelä-Sudan itsenäistyi, maa ajautui sisällissotaan ja kaaokseen.
Ajatusta siitä, että voi siirtyä sotilashallinnosta siviilihallintoon, -
on mietittävä tarkkaan, sillä Sudanin kansa kärsii.
Tilanne on sellainen, että rauhaa ei tule ilman aselepoa, -
ei ilman vakavaa sovittelua eikä ilman kansainvälistä joukkoa, -
joka valvoo demokratiaa ja vapauksia, joiden puolesta on taisteltu ankarasti.
Tilanne on hyvin epävakaa.
Kyse ei ole sodasta muslimien ja kristittyjen välillä.
Muslimit taistelevat keskenään. Mutta kristitytkin ovat kärsineet.
Miksi kristityt ovat kohteena?
Kristityt ovat aina olleet ykköskohde, sillä he uhkaavat hallinnon ideologiaa.
Ideologia on pysynyt samana.
Al-Bashirin tilalle nousi vain sotapäälliköitä, -
jotka olivat toteuttamassa yli 200 kristityn kansanmurhaa etelässä.
Esimerkiksi Darfurissa tapettiin parisataatuhatta muslimia.
Darfur sai paljon huomiota. Siksi ihmiset usein unohtavat, -
että kristittyjä kuoli kymmenen kertaa enemmän -
nyt valtaa hamuavan RSF-asejoukon käsissä.
Hallinto pitää kristittyjä avoimesti vihollisenaan.
Kristittyjä pidetään uhkana.
Sotapäälliköt haluavat tuhota teidät ja alistaa heidät valtaansa.
Kiitos, että tulit lähetykseen. - Kiitos, että sain tulla.
Tulossa: Kahdeksan menestyskirjan kirjoittaja -
kertoo yöllisestä paosta Haitista, ja tämä kertomus on tosi.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Kokoelma voi olla sinun.
Jumalan läsnäolon voi tuntea syöpäklinikallakin.
Vapahtaja parantaa, ei ihminen. Ihminen on vain astia.
Elävien vetten virrat juoksevat lävitsesi.
Tilaa video, työkirja ja opetus puhelimitse tai verkosta.
Hei taas. Johtaja ja kirjailija Mitch Albom -
on käynyt Haitissa monta kertaa kymmenen vuoden aikana.
Nyt väkivaltaiset jengit ovat ottaneet vallan Port-au-Princessä.
Edellinen matka oli jäädä viimeiseksi.
New York Times Bestseller -kirjailija ja kolumnisti Mitch Albomin kirjoja -
on myyty yli 41 miljoonaa kappaletta. Kahdesta on tehty elokuvat.
Parhaiten "Tiistaisin Morrien luona" -muistelmateoksesta tunnettu Mitch -
on kirjoittanut muitakin bestsellereitä, mm. "The Little Liar" -romaanin.
Mitch tekee myös avustustyötä.
Kun maanjäristys iski Haitiin v. 2010, Mitch ryhtyi johtajaksi orpokodille, -
jossa lapset voivat kukoistaa.
Mitch Albom liittyy seuraamme.
Miten menestyskirjailijasta tuli orpokodin johtaja Haitiin?
Sattumalta. Se tapahtui vuonna 2010. Menin Haitiin pastorin kanssa.
Hänellä oli siellä orpokoti. Lähdin mukaan katsomaan.
Onneksi järistys ei ollut tuhonnut sitä. Lapset valloittivat sydämeni.
Aloin viedä Detroitista sinne väkeä rakentamaan fasiliteettejä.
Lopuksi pastori sanoi: "Minulla ei ole rahaa tähän, ja olen 8-kymppinen."
Suustani pääsi: "Minä voin ottaa ohjat. Miten vaikeaa se muka on?"
Hän sanoi: "Pidä hyvänäsi" ja häipyi.
Olen käynyt siellä siitä asti joka kuu.
Orpokodin nimi on "Have Faith Haiti Mission and Orphanage".
Kuvaile, millainen rooli uskolla on työssänne?
Usko on kaiken takana. Etenkin Haitissa sitä tarvitaan paljon.
Haiti on maailman toiseksi köyhin maa. Nyt väkivaltaa on kaikkialla.
Lapset eivät ole käyneet orpokodin ulkopuolella kolmeen vuoteen.
Lapset rukoilevat joka ilta.
He omistautuvat 40―45 minuutin ajan laulamiselle ja Herran kiittämiselle.
Heidän omaisuutensa mahtuu pieneen lokeroon.
Silti laulut ja rukoukset ovat pelkkää kiitosta.
Sellaisessa maassa tarvitsee uskoa, jotta selviytyy.
Muuten on aika synkkää.
Kuten sanoit, Haitissa on täysi kaaos.
Pääkaupungista 80 % on jengien hallussa.
Millaista ihmisten elämä siellä on?
Sitä ei voi kuvitella. Kuvittele, ettei voi mennä ulos.
Kuvittele, että joka yö kuuluu ampumista sarjatulella.
Kaduilta löytyy ruumiita. Ne on vain jätetty sinne lojumaan.
Ruokaa ei ole. Ei lentokenttää, veneitä, autoja.
Kukaan ei pääse maasta tai maahan. Sellaista elämä Haitissa on nyt.
Viime kuussa sinä ja kymmenen vapaaehtoistanne -
pakenitte yön turvin. Kerropa siitä.
Käymme siellä joka kuu. Viime kuussa veimme kahdeksan vapaaehtoista.
Siellä oli vankilapako. Lentokenttä ja satama suljettiin.
Oli selvää, ettemme pääsisi maasta.
Meistä alkoi tulla kohde. Orpokoti alkoi herättää huomiota.
Niinpä kongressiedustajat Cory Mills ja Lisa McClain -
järjestivät yksityisesti helikopterin.
Se laskeutui kolmelta yöllä salaiseen paikkaan.
Juoksimme helikopteriin ja lähdimme, sillä jengit ampuisivat helikopteria.
Rukoilimme, ettei meihin osuttaisi.
Se oli raastavaa, sillä meidän piti jättää lapset sinne.
Vaikka olisimme saaneet heidät ulos, heitä ei olisi otettu vastaan minnekään.
Taisteluille ei näy loppua.
Onko näillä lapsilla toivoa? Miten asioihin saataisiin muutos?
Aina on toivoa. Ilman uskoa ja toivoa ei voi elää.
Mutta tarvitaan ulkovaltojen toimia. Haitilaisista 80 % toivoo sitä.
Jotkut sanovat, että he haluavat hoitaa itse omat asiansa. Ei nyt.
Väkivallan sammuttamiseen tarvitaan apua ulkopuolelta, -
jotta ihmiset voivat mennä ulos, tankata, toimia ja kulkea.
Tarvitaan vapaat ja rehelliset vaalit.
Lisäksi tarvitaan kaikille ilmainen koulutus.
Nyt koulusta pitää maksaa ja köyhillä ei ole varaa käydä kouluja, -
mikä pitkittää ongelmia.
Aiotko palata? - Niin pian kuin mahdollista.
Olemme käyneet siellä joka kuu 14 vuoden ajan. Emme lopeta nyt.
Heti kun siellä on sopiva rako, menemme sinne.
Kiitos siitä, mitä teette. - Kiitos Herralle.
Kotisivusi osoite on Mitchalbom.com. - Ja orpokodin havefaithhaiti.org.
Kiitos.
Lisää uutisia seurakunnan työstä maailmalla osoitteessa cbnnews.com.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Opi uskon rakennuspalikoita "How to Believe for Healing" -kokoelmasta.
Jumalan läsnäolon voi tuntea syöpäklinikallakin.
Ihmeellisiä paranemiskertomuksia.
Tiesimme Jumalan vaikuttaneen.
Näen Hänet Jumalana, jolle mikään ei ole mahdotonta.
Löydä elämääsi innoitusta.
Elävien vetten virrat juoksevat lävitsesi.
Vapahtaja parantaa, ei ihminen. Ihminen on vain astia.
Kokoelma voi olla sinun.
Voit saada sen. Jeesus tuli sinun vuoksesi.
Saat videon, työkirjan ja opetuksen, kun tulet CBN:n kumppaniksi.
Soita tai liity verkossa tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Ranskan katolinen kirkko kastoi ennätysmäärän ihmisiä pääsiäisenä.
Uskomatonta. Jesuiittajulkaisun mukaan -
yhdessä pääsiäisen tilaisuudessa kastettiin yli 12 000 ihmistä.
Heistä 5 000 oli teinejä. Määrä kasvoi 31 % viime vuodesta.
Kasteiden määrä Ranskan katolisessa kirkossa on kasvanut nyt 10 vuotta.
Valtaosa tulee sekulaareista perheistä ja noin 5 % muslimitaustasta.
Jumala liikkuu maailmalla. - Valtavasti kasteita.
Niin, Yhdysvalloissakin. Tässä kaikki. Kivaa olla taas täällä.
Ensi viikkoon! Koko tiimin puolesta näkemiin ja Jumalan siunausta.
Suomennos: Marianne Tenetz